— 268 — 



« per la mia passio sia fâcha aquesta redempcio. » E per so vec vos aysclii ia uiia 

 manieyra com remet, pauzat que en autra manieyra o pogues far si el se volgues. 

 Empero no era deguna autra manieyra expedien ni convenien a dar salvacio a dos 

 autres. Vec vos donc quel vole sostener mort e passio per reymer nos autres ore- 

 zens e obediens a luy, per mostrar la soa infinida misericordia , e per totz vole el 

 portar la charga, car per si non avia mestier, car el era just e innocen ses péchai, 

 mas per nos autres , qui eram pechadors e no eram sufficiens a portar aquesta 

 charga; per so la vole el portar per totz nos autres. 



Le sermon se poursuit jusqu'au fol. ik v°, où il se termine ainsi : 



En ayschi fo complida la prophecia de Ysaias qui dischs : in die illa erit radix 

 Jesse, et erit sepulcrnm ejus gloriosum ; vol dire que en aquel jorn , so es assaber en 

 lo jorn de la soa passion, sera la razitz de Jesse, so es de Nostre Senhor Dieu e 

 home, e aquel sépulcre sera mot merevilhos e glorios. Vec vos ayschi com era 

 expedien e convenien que Nostre Senhor Dieu Jhesu Crist moris en aquesta 

 guiza. E per so di lo thème : Expedit iinum hominem mori pro populo. Un home , 

 di, so es per singularitat , quar jamays no fo ni sera un autre home aytal singular 

 en excellensa com fu Jhesu Crist lo nostre redemptor. Finitur sermo. Plassa a 

 Nostre Senhor que en ayschi ayam aquesta passion ferma en los nostres coratges 

 en tal manieyra que aya vertut e efficacia que nos fassam aytals obras per las 

 quais el nos vuelha donar de say la soa gracia , e de lay la soa gloria. Amen. Ad 

 quam gloriam nos perducat ille Dei Filius qui cum Pâtre et Spiritu Sancto vivit et 

 régnât per infinita secalorum secula. Amen , Deo gracias. 



Explicit sermo magistri Vincencii. Deo gracias. 



Le feuillet qui suit (fol. 2/1 his) contient un très-court sermon, ou 

 peut-être la fin d'un sermon, car il se peut qu'il manque un cahier à 

 cet endroit. Voici ce morceau qui n'est précédé d'aucune rubrique : 



Nostre Senhor Dieu Jhesu Crist aparec a la soa mayre e an aquels qui am 

 liey eran , e car li plac de lor apareyscher, enayschi lo gauch e l'alegrier de Nostra 

 Dompna fu tant grans quant vit son glorios liih davant si , sa e viou am cors mor- 

 tal glorificat, que negus nol poyria recomtar. Car en ayssi com Nostre Dompna 

 sostenc molt grant dolor per lo seu beneyte filh , la quai om no poyria recomtar, 

 en ayschi lo gauch que Nostra Dompna ac es sobre tôt entendemen, que non es 

 persona qui o pogues entendre ni mas paraulas no o poyrian comtar. Jhesu Crist 

 vol aytant dire coma nomnat essemps Dieus e homs. E aquest nom vol aytan dire 

 appareyschemen coma demostramen. E si .j. home mot amat e mot désirât, qui 

 lonc temps a estât en terra estranha alegra mot grandamen sa mayre, quant ve 

 qu'es vengut e Ih'estay davan, quant maysch Jhesu Crist, qui es Dious e homes, 

 quant venc de ves la mort ont avia estât , alegret Nostra Dompna qui es sa mayre. 

 Mot fo grans lo joy e lo alegrier que la reyna del cel (6) ac de l'apparicio del seu 

 beneyte filh, e tant fu grans que a tôt autre gauch abastaria a alegrar, e a tota 

 tristicia consolar. Et per aquel gauch pot esser totz homs alegre e grandamen bo- 

 nayrat, Alegra te tant quant poyras en aquel gran gauch que Nostra Domna ac de 



